अपराधियों ने छह गोलियां मारीं, परिजन बोले- बाहर के शूटरों से मरवाया गया
धनबाद जिले के टुंडी में मंगलवार की देर रात आरएसएस कार्यकर्ता की गोली मार कर हत्या कर दी गयी है। अपराधियों ने उन पर सामने से छह गोलियां बरसायीं। अपराधियों ने जिनकी हत्या की है उनका नाम शंकर प्रसाद है। वे लगभग तीन दशक से
धनबाद जिले के टुंडी में मंगलवार की देर रात राष्ट्रीय स्वयंसेवक संघ (RSS) कार्यकर्ता शंकर प्रसाद की गोली मार कर हत्या कर दी गई। अपराधियों ने उन पर सामने से छह गोलियां बरसाईं।
गोली लगने से उनकी मौके पर ही मौत हो गई। लोगों को उनकी मौत की जानकारी सुबह हुई। घटना के बाद मौके पर पहुंची पुलिस ने शव को कब्जे में लेकर पोस्टमॉर्टम के लिए भेज दिया है।
कब्रिस्तान के पास मारी गई गोली
शंकर प्रसाद धनबाद जिले के पूर्वी टुंडी थाना क्षेत्र के दूमा गांव के ही रहने वाले थे। वे ग्राम रक्षा दल के सदस्य भी थे।
शंकर धनबाद जिला वनवासी कल्याण केंद्र के जिला कार्य प्रमुख भी थे।
मंगलवार की रात वे शहरपुरा जा रहे थे। रास्ते में दुमा कब्रिस्तान के पास कुछ लोगों ने उन्हें सामने से गोली मारी।
घटना पर गिरिडीह के पूर्व सांसद रवींद्र पांडेय, संघ कार्यकर्ता मोती लाल मुर्मू ने हत्यारों की अविलंब गिरफ्तारी की मांग की है।
परिवार का आरोप- शूटरों को बुला कर की गई हत्या
शंकर की हत्या पर उनके भतीजे ने बताया कि पुलिस के सहयोग करने के कारण कुछ लोगों के लिए वह किरकिरी बन चुके थे।
वह समाजसेवी थे। उनका लोगों के साथ बहुत अच्छा संबंध रहा। सामाजिक कार्यों में भी वह बढ़-चढ़कर भाग लेते थे।
पुलिस को वह लगातार कई तरह की सूचनाएं भी दिया करते थे। शूटरों को बुलवाकर उनकी हत्या कराई गई है।
उन्होंने पुलिस से दोषियों को खिलाफ कड़ी कार्रवाई करने की मांग की है।